**Ministru kabineta noteikumu projekta “Grozījumi Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: 1) līdz ar jaunā Eiropas Savienības daudzgadu finanšu ietvara uzsākšanu 2021. gadā aktualizēt starptautiskās sadarbības programmu pētniecības untehnoloģiju jomā nosaukumus un veidus; 2) noteikt, ka no 2022. gada 1. janvāra atbalsta piešķiršanu starptautiskās sadarbības programmās pētniecības un tehnoloģiju jomā īsteno Latvijas Zinātnes padome (turpmāk - padome). Risinājums ir izmaiņu izdarīšana Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā, 2) noteikumu 1.1., un 1.10., 1.21. un 1.22. apakšpunkts stājas spēkā 2022. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījumi Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk – projekts):   1. saskaņā ar Zinātniskās darbības likuma 13.panta trešās daļas 4.punktu, kas nosaka, ka ministrija koordinē starptautiskās sadarbības programmas pētniecības un tehnoloģiju jomās un Ministru kabineta noteiktajā kārtībā nodrošina finansiālu atbalstu dalībai šajās programmās; 2. Ministru kabineta 2020. gada 1. aprīļa rīkojumā Nr. 151 “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju” (turpmāk – MK rīkojums) 1.1 apakšpunktu, kas nosaka, ka ar 2022. gada 1. janvāri tiek reorganizēta izglītības un zinātnes ministra pakļautībā esošā tiešās pārvaldes iestāde – Valsts izglītības attīstības aģentūru – un nodotas rīkojuma 2. punktā noteiktās funkcijas Latvijas Zinātnes padomei. Projekts nodrošinās 2. punkta 2.1, 2.2, 2.3, 2.4, 2.6, 2.7, 2.8 apakšpunktos noteikto funkciju izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija:  Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā” (turpmāk – MK noteikumi) paredz finansiālu atbalstu Latvijas dalībniekiem dalībai Eiropas Savienības (turpmāk – ES) pamatprogrammā Apvārsnis 2020 (Eiropas Parlamenta un Padomes 2013. gada 11. decembra Regula (ES) Nr. 1291/2013) (turpmāk – pamatprogramma “Apvārsnis 2020”) un tās atbalstītajos pētniecības un tehnoloģiju jomas atbalsta instrumentos. Līdz ar jaunā Eiropas Savienības daudzgadu finanšu ietvara uzsākšanu 2021. gadā attiecībā uz Apvārsnis 2020 turpinās tās ietvaros atbalstīto projektu un līdzfinansēto atbalsta instrumentu realizācija, taču jauni konkursi Apvārsnis 2020 vairs netiek organizēti.  Pašreiz MK noteikumos noteikts, ka ar atbalsta piešķiršanu starptautiskās sadarbības programmās pētniecības un tehnoloģiju jomā saistītās darbības veic aģentūra.  Attiecībā uz EUREKA programmu, Ministru kabineta 2015. gada 26. maija noteikumu Nr. 258 “Valsts atbalsta piešķiršanas kārtība projektu īstenošanai EUREKA programmas ietvaros” 50. punkts nosaka, ka atbalstu atbilstoši regulai Nr. 651/2014 sniedz līdz 2020. gada 31. decembrim. Līdz ar to ir nepieciešams regulējums EUREKA programmas aktivitāšu turpināšanai.  MK noteikumu 2.20. apakšpunkts nosaka atbalsta piešķiršanu Eiropas inovāciju un tehnoloģiju institūta (EIT) stratēģisko inovāciju programmai atbilstoši Eiropas Parlamenta un Padomes 2013. gada 11. decembra Lēmumam Nr. 1312/2013/ES par Eiropas inovāciju un tehnoloģiju institūta (EIT) stratēģisko inovāciju programmu: EIT ieguldījums inovācijas veicināšanā Eiropā. No 2021. gada šos jautājumus pārņem Eiropas Parlamenta un Padomes 2021. gada 20. maija Regula (ES) 2021/819 par Eiropas Inovāciju un tehnoloģiju institūtu (Eiropas Savienības Oficiālais Vēstnesis, 2021. gada 28. maijs, Nr. L 189) un Eiropas Parlamenta un Padomes Lēmums (ES) 2021/820 (2021. gada 20. maijs) par Eiropas Inovāciju un tehnoloģiju institūta (EIT) stratēģisko inovāciju programmu 2021.–2027. gadam: Eiropas inovācijas talanta un spējas sekmēšana un Lēmuma Nr. 1312/2013/ES atcelšana[[1]](#footnote-1).  MK noteikumi atsaucas uz novecojušu Eiropas pētniecības infrastruktūru stratēģiskā foruma (*European Strategy Forum on Research Infrastructures* (ESFRI)) Eiropas pētniecības infrastruktūru Ceļa karti no 2016. gada. Jaunākas Ceļa kartes ir publicētas 2018. gadā un 2021. gadā.  Projekts nepieciešams, lai:   1. atbilstoši MK rīkojumam ar 2022. gada 1. janvāri atbalsta piešķiršanu starptautiskās sadarbības programmās pētniecības un tehnoloģiju jomā īsteno Latvijas Zinātnes padome. Atbilstoši Ministru kabineta 2020. gada 30. jūnija noteikumu Nr. 408 “Latvijas Zinātnes padomes nolikums” 3.2 apakšpunktu padomes funkcija ir īstenot starptautiskās sadarbības projektus un Eiropas Savienības politikas iniciatīvas zinātnes un tehnoloģiju attīstības jomā. Ar 2022. gada 1. janvāri tiek iekļautas šādas funkcijas: nodrošināt Latvijas dalību kopīgajās programmās un tehnoloģiju ierosmēs atbilstoši Līguma par Eiropas Savienības darbību 185. un 187. pantam, kā arī Eiropas Savienības COST, ERA-NET un ERA-NET+ projektos. Tādējādi projekts paredz aizstāt noteikumu tekstā vārdu “aģentūra” (attiecīgā locījumā) ar vārdu “padome” (attiecīgā locījumā), kā arī precizēts 6.1 apakšpunkts un 1. pielikums; 2. līdz ar jaunā Eiropas Savienības daudzgadu finanšu ietvara uzsākšanu 2021. gadā, nepieciešams aktualizēt atbalstāmo programmu sarakstu pētniecības un tehnoloģiju attīstības jomā. Pētniecības un tehnoloģiju attīstības jomā tiek uzsākta pamatprogramma “Apvārsnis Eiropa” atbilstoši Eiropas Parlamenta un Padomes 2021. gada 28.aprīļa Regulai (ES) Nr.2021/695 ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013[[2]](#footnote-2) (turpmāk – pamatprogramma “Apvārsnis Eiropa”), un atbilstoši Padomes 2021. gada 10.maija lēmumam (ES) Nr. 2021/764, ar ko izveido īpašo programmu, ar kuru īsteno pētniecības un inovācijas pamatprogrammu “Apvārsnis Eiropa”, un atceļ Lēmumu 2013/743/ES[[3]](#footnote-3).   Līdz ar pamatprogrammas “Apvārsnis Eiropa” uzsākšanu tiks realizētas Eiropas partnerības (Regulas (ES) Nr.2021/659 10. pants), kas ir pamatprogrammas “Apvārsnis Eiropa” sastāvdaļa. Savukārt uzsāktie *ERA-NET COFUND aktivitātes* projekti turpina darbību un tiek publicēti konkursi un realizēti tajos atbalstītie pētniecības projekti atbilstoši pamatprogrammas “Apvārsnis 2020” regulējumam, līdz atbilstošajam to beigu datumam.  Atbilstoši Padomes 2021. gada 10. maija Regulai (EURATOM) Nr. 2021/765 ar ko izveido Eiropas Atomenerģijas kopienas pētniecības un mācību programmu 2021.– 2025. gadam, kas papildina pētniecības un inovācijas pamatprogrammu “Apvārsnis Eiropa” un atceļ Regulu (Euratom) 2018/1563 ES (Eiropas Savienības Oficiālais Vēstnesis, 2021. gada 12. maijs, Nr. L 167I)[[4]](#footnote-4) (turpmāk – EURATOM programma) jauns regulējums attiecas uz EURATOM programmu.  Eiropas inovāciju un tehnoloģiju institūta (EIT) aktivitātes tiks realizētas atbilstoši Eiropas Parlamenta un Padomes 2021. gada 20. maija Regulai (ES) 2021/819 par Eiropas Inovāciju un tehnoloģiju institūtu (Eiropas Savienības Oficiālais Vēstnesis, 2021. gada 28. maijs, Nr. L 189)[[5]](#footnote-5) un Eiropas Parlamenta un Padomes Lēmumam (ES) 2021/820 (2021. gada 20. maijs) par Eiropas Inovāciju un tehnoloģiju institūta (EIT) stratēģisko inovāciju programmu 2021.–2027. gadam: Eiropas inovācijas talanta un spējas sekmēšana un Lēmuma Nr. 1312/2013/ES atcelšanu5.  EUREKA programmas projekti tiek realizēti atbilstoši EUREKA programmas pilntiesīgo dalībnieku 2017.gada 30.jūnijā parakstītajam dokumentam “EUREKA REGULATORY CORPUS”, kas nosaka programmas darbības un pārvaldības principus.  Tādējādi tiek aktualizēts MK noteikumu 2. punkts ar aktuālo atbalstāmo programmu pētniecības un tehnoloģiju attīstības jomā informāciju.  Papildus minētajiem grozījumiem, projekts paredz vēl šādus grozījumus MK noteikumos:   1. 3.5.1. apakšpunktā tiek precizēts nosacījums ar saimniecisku darbību saistītam projektam – projekts, ko realizē uzņēmums, ir identificējams kā ar saimniecisku darbību saistīts projekts; 2. redakcionāli precizēta 4.1. apakšpunkta ievaddaļa, jo valsts atbalsts vai valsts līdzfinansējums ir alternatīvas atbalsta formas, tās nevar tikt piešķirtas vienlaikus; 3. atbilstoši izmaiņām 2. punktā, 4.1.1. apakšpunkts tiek papildināts ar pamatprogrammas “Apvārsnis Eiropa” projektiem, un no tā tiek svītrota 7. pamatprogramma, jo tajā realizējamie projekti ir beigušies; 4. atbilstoši izmaiņām 2. punktā, 4.1.6. apakšpunktā tiek atstāti tikai pamatprogrammas "Apvārsnis 2020" ERA-NET COFUND aktivitātes (turpmāk – ERA-NET aktivitātes) ietvaros atbalstītie projekti; 5. atbilstoši izmaiņām 2. punktā, tiek pievienots jauns 4.1.7. apakšpunkts ar EUREKA programmas klasteru ietvaros atbalstītajiem projektiem; 6. atbilstoši izmaiņām 2. punktā, tiek pievienots jauns 4.1.8. apakšpunkts ar pamatprogrammas “Apvārsnis Eiropa” Eiropas partnerību ietvaros atbalstītiem projektiem. Lai arī Eiropas partnerības ir pamatprogrammas “Apvārsnis Eiropa” sastāvdaļa (Regulas (ES) Nr.2021/659 10. pants), to darbībā pastāv specifiski nosacījumi, piemēram, tās pašas organizē projektu pieteikumu izvērtēšanu un to atbilstošā institūcija vai dalībnieku komiteja lemj par atbalstāmajiem projektiem; 7. tiek precizēts 4.2.2. apakšpunkts, atspoguļojot faktu, ka Latvijas valsts dalības maksa var tikt segta Eiropas partnerībās, kopīgās programmās, kopuzņēmumos, tai skaitā F4E kopuzņēmumā, nevis to projektos. Eiropas partnerību gadījumā tā ir konsorcija līgumā noteiktā ikgadējā dalības maksa, ko partnerības koordinators izmanto tikai partnerības administrēšanas pasākumu finansēšanai; 8. MK noteikumu 4.2.5. apakšpunkts tiek papildināts ar aktuālo 2021. gada Eiropas pētniecības infrastruktūru stratēģijas foruma (European Strategy Forum on Research Infrastructures (ESFRI)) Eiropas pētniecības infrastruktūru Ceļa karti; 9. 6.1 apakšpunkta tekstā tiek veikta aģentūras nomaiņa ar padomi (stājas spēkā ar 2022. gada 1. janvāri); 10. 7.6.apakšpunktā ir minēta Latvijas Administratīvo pārkāpumu kodeksa norma, taču šis likums ir zaudējis spēku ar 01.07.2020. Ievērojot minēto, tiek papildināts minētais apakšpunkts aiz vārdiem “trešajā daļā” ar vārdiem un skaitli “vai Imigrācijas likuma 68.4 panta trešajā daļā”. 11. 13. punkta ievaddaļa tiek papildināta, un attiecas arī uz EUREKA programmas projektiem un Eiropas partnerību projektiem; 12. 13.1.2. apakšpunkts tiek papildināts un attiecas arī uz EUREKA programmas projektiem un Eiropas partnerību projektiem, kā arī ievietota norāde uz pamatprogrammas “Apvārsnis Eiropa” regulējumu attiecībā uz projekta netiešajām izmaksām; 13. III nodaļas nosaukums tiek precizēts, lai tas ietvertu arī Eiropas partnerību un EUREKA programmas klasteru projektus; 14. 14. punkta ievaddaļa attiecas arī uz EUREKA programmas klasteru projektiem un Eiropas partnerību projektiem; 15. tiek precizēts 14.1.1. apakšpunkts, tajā iekļaujot EUREKA programmas klasteru, Eiropas partnerību lēmējinstitūcijas, kā arī Eiropas partnerības projektu konkursa vadības komitejas[[6]](#footnote-6) lēmumus; 16. analogi 14.1.2. apakšpunkts tiek papildināts ar Eiropas partnerībām, kā arī svītrota atsauce uz svītrojamo 19.1 apakšpunktu; 17. 14.1.3. apakšpunkts tiek pielāgots MK rīkojuma ieviešanai; 18. 18. punkta ievaddaļā tiek svītrota atsauce uz svītrojamo 19.13 apakšpunktu; 19. Tiek svītrots 19.1 apakšpunkts, jo Eiropas partnerības ir pamatprogrammas “Apvārsnis Eiropa” daļa, un tām nav nepieciešams nodalīt globāli atsevišķu atbalsta daļu, savukārt kopuzņēmumi tiks realizēti kā Eiropas partnerības. Visi projektu konkursi kopuzņēmumos, kas tika izveidoti ar pamatprogrammas “Apvārsnis 2020” līdzfinansējumu, ir noslēgušies; 20. tiek papildināts 19.2 apakšpunkts, iekļaujot Eiropas partnerību projektu konkursus; 21. tiek svītrots 19.13 apakšpunkts, jo jaunas ERA-NET COFUND aktivitātes līdz ar pamatprogrammas “Apvārsnis 2020” noslēgšanos, vairs nebūs, līdz ar to netiks pieņemti jauni lēmumi par dalību tajos. Turpina darbu jau uzsāktie pamatprogrammas “Apvārsnis 2020” ERA-NET COFUND, un to ietvaros realizējamie pētniecības projekti; 22. 20. punktā tiek aktualizēts komisijas sastāvs, kurā no 2022. gada 1. janvāra vairs nebūs aģentūras pārstāvja); 23. 1. pielikuma tekstā tiek veikta aģentūras nomaiņa uz padomi (stājas spēkā ar 2022. gada 1. janvāri).   2. punkts nosaka, ka 1.1., 1.11., 1.24. un 1.25. apakšpunkti , kuru tekstā veikta aģentūras nomaiņa ar padomi, stājas spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija.  Valsts izglītības attīstības aģentūra.  Latvijas Zinātnes padome. |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Zinātnisko institūciju reģistrā reģistrētās zinātniskās institūcijas (<https://sciencelatvia.lv/#/pub/scientific_institution/list>) un tajās nodarbinātie un studējošie; 2. Komercreģistrā reģistrētās komercsabiedrības un tajā nodarbinātie; 3. Valsts izglītības attīstības aģentūra un tajā nodarbinātie, 4. Latvijas Zinātnes padome un tajā nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam būs pozitīva ietekme uz tautsaimniecību, sekmējot uzņēmumu konkurētspēju caur publiskajām investīcijām pētniecībā un attīstībā. Juridiskajām personām tiks labvēlīgi ietekmēts to finansiālais stāvoklis, saņemot finansiālu atbalstu projekta īstenošanai no Eiropas Savienības institūcijām un valsts budžeta līdzfinansējuma veidā.  Administratīvais slogs minētajām sabiedrības mērķgrupām, institūcijām nemainās, jo nemaina to tiesības un pienākumus, kā arī veicamās darbības loģiski turpina iepriekšējās aktivitātes. MK rīkojums nosaka, kā administratīvās funkcijas pāriet no aģentūras uz padomi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
|  | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.g. | | 2023.g. | | 2024.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+3  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši MK rīkojumam. Šis projekts nerada ietekmi uz izdevumiem un ieņēmumiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Atbilstoši MK rīkojumam | | | | | | |
| 8. Cita informācija |  | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts ministrijas mājaslapā. |
| 2. | Sabiedrības līdzdalība projekta izstrādē | Tiek plānota saskaņošanas gaitā. |
| 3. | Sabiedrības līdzdalības rezultāti | Tiks norādīti pēc saskaņošanas procesa pabeigšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zinātnisko institūciju reģistrā reģistrētās zinātniskās institūcijas, Komercreģistrā reģistrēti uzņēmumi, Valsts izglītības attīstības aģentūra, Latvijas Zinātnes padome un ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Šī projekta ietvarā nav.  Jautājumus par reorganizāciju regulē MK rīkojums |
| 3. | Cita informācija | Nav. |

Iesniedzēja:

Izglītības un zinātnes ministre Anita Muižniece

Vizē:

Valsts sekretāre Līga Lejiņa

J.Paiders, 67047936

[Janis.Paiders@izm.gov.lv](mailto:Janis.Paiders@izm.gov.lv)

U. Berķis, 67047865

[Uldis.Berkis@izm.gov.lv](mailto:Uldis.Berkis@izm.gov.lv)

1. https://eur-lex.europa.eu/legal-content/LV/TXT/?uri=OJ:L:2021:189:TOC [↑](#footnote-ref-1)
2. https://eur-lex.europa.eu/legal-content/LV/TXT/?uri=OJ:L:2021:170:TOC [↑](#footnote-ref-2)
3. https://eur-lex.europa.eu/legal-content/LV/TXT/?uri=OJ:L:2021:167I:TOC [↑](#footnote-ref-3)
4. https://eur-lex.europa.eu/legal-content/LV/TXT/?uri=OJ:L:2021:167I:TOC [↑](#footnote-ref-4)
5. https://eur-lex.europa.eu/legal-content/LV/TXT/?uri=OJ:L:2021:189:TOC [↑](#footnote-ref-5)
6. Angļu valodā lieto terminu Call Steering Committee, vai analogu [↑](#footnote-ref-6)